अयूबिया राष्ट्रीय उद्यान
अयूबिया राष्ट्रीय उद्यान (उर्दू: ایوبیہ ملی باغ‎) पाकिस्तान में स्थित 3,312 हेक्टेयर (33 कि॰मी2) का एक संरक्षित क्षेत्र है। यह उद्यान "अयूबिया" (उर्दू: ایوبیہ‎) के नाम से भी जाना जाता है। अयूबिया का नाम पाकिस्तान के दूसरे राष्ट्रपति मुहम्मद अयूब खान (1958-1969) के नाम पर रखा गया था। अयूबिया राष्ट्रीय उद्यान सात प्रमुख गांवों और तीन छोटे शहरों थांदनि, नथीगली और खानसपुर से घिरा हुआ है। उद्यान को एक रिसॉर्ट परिसर के रूप में विकसित किया गया है। अयूबिया राष्ट्रीय उद्यान 1984 में पाकिस्तान के खैबर पख्तूनख्वा प्रांत के एक पूर्व कोने में समशीतोष्ण वनों का संरक्षण करने केलिये स्थापित किया गया था। 1998 में इसे 1,684 हेक्टेयर (4,161 एकड़) या 16.84 कि॰मी2 (6.50 वर्ग मील) से 3,312 हेक्टेयर (8,184 एकड़) के मूल आकार में विस्तारित किया गया था। तब से यह खैबर पख्तूनख्वा वन्यजीव विभाग द्वारा प्रबंधित किया गया है।